Traficul foarte aglomerat este cea mai mare problemă a Bucureștiului și s-a ajuns aici din cauza faptului că populația orașului a crescut la peste 4 milioane, a declarat primarul Gabriela Firea, joi, în cadrul unui interviu acordat DCNews. În aceste condiții, edilul spune că problemele nu pot fi rezolvate peste noapte.







”Traficul este cea mai mare problemă a noastră. Este un oraș construit pentru 1 milion de oameni, iar după datele noastre acum are 4 milioane de locuitori. Este dificil să se rezolve peste noapte. Revoluție în trafic, da, mi-o doresc. Ar fi fost rezultate spectaculoase dacă centura și metroul erau transferate la Primărie și eram ajutați în achiziția de tot ce înseamnă mijloace de transport”, a declarat Firea.